ഓക്സിജന് കിട്ടാതെ ഡല്ഹിയില് മരിച്ചവരുടെ എണ്ണമെടുക്കണം നിര്ദ്ദേശം വീണ്ടും തള്ളി ഡല്ഹി ലഫ്. ഗവര്ണര് ന്യൂഡല്ഹി: കോവിഡ് രണ്ടാം തരംഗത്തില് ഓക്സിജന് കിട്ടാതെ ഡല്ഹിയില് മരിച്ചവരുടെ എണ്ണമെടുക്കാനുള്ള കെജ്രിവാള് സര്ക്കാരിന്റെ നിര്ദേശം വീണ്ടും തള്ളി ലഫ്റ്റനന്റ് ഗവര്ണര് അനില് ബൈജാല്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഓക്സിജന് കിട്ടാതെ മരിച്ചവരുടെ എണ്ണം എടുക്കാനും അവരുടെ കുടുംബത്തിന് അഞ്ച് ലക്ഷം രൂപ വീതം നഷ്ടപരിഹാരം നല്കുന്നതിനുമായി ഒരു സമിതി രൂപീകരിക്കാനായിരുന്നു സര്ക്കാര് നിര്ദ്ദേശം. ഇത് രണ്ടാം തവണയാണ് ഗവര്ണര് സമാനമായ നിര്ദേശം നിരസിക്കുന്നത്. ഡല്ഹിയിലെ രണ്ട് ആശുപത്രികളിലുണ്ടായ 40 ഓളം മരണങ്ങള് അന്വേഷിക്കാനുള്ള അനുമതി ജൂണില് അദ്ദേഹം നിരസിച്ചിരുന്നു ഞങ്ങള് ഗവര്ണര്ക്ക് ഫയലുകള് അയച്ചു. ഓക്സിജന്റെ അഭാവം മൂലം മരിച്ചവരെ സംബന്ധിച്ച് അന്വേഷണത്തിന് അദ്ദേഹം വീണ്ടും അനുമതി നിഷേധിച്ചു ഡല്ഹി ഉപമുഖ്യമന്ത്രി മനീഷ് സിസോദിയ പറഞ്ഞു. അത്തരമൊരു സമതിയുടേയും ആവശ്യമില്ലെന്ന് ലഫ്. ഗവര്ണര് പറഞ്ഞതായും സിസോദിയ വ്യക്തമാക്കി. കേന്ദ്രത്തിന്റെ പിടിപ്പുകേടാണ് രണ്ടാം തരംഗം ഡല്ഹിയില് വഷളാക്കിയത്. ഓക്സിജനായി ആശുപത്രികള് നെട്ടോട്ടമോടുകയും രോഗികളേയും കൊണ്ട് ബന്ധുക്കള് ഡല്ഹിക്ക് പുറത്തേക്ക് പോകേണ്ടി വന്നെന്നും സിസോദിയ പറഞ്ഞു.